**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO VALDYBOS 1993 M. GRUODŽIO 29 D.**

**POTVARKIO NR. 711 „DĖL DETALIŲJŲ PLANŲ PATVIRTINIMO“ PRIPAŽINIMO NETEKUSIU GALIOS**

2022 m. spalio 31 d. Nr. T1-253

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos teritorijų planavimo įstatymo 27 straipsnio 6 dalimi ir atsižvelgdama į Klaipėdos miesto bendrojo plano, galiojusio iki 2021 m. rugsėjo 30 d., sprendinių įgyvendinimo stebėsenos 2021 m. ataskaitą ir į Žemėtvarkos skyriaus 2022-08-02 raštą Nr. VS-6824 „Dėl detaliųjų planų pripažinimo netekusiais galios“, Klaipėdos miesto savivaldybės taryba nusprendžia:

1. Pripažinti netekusiu galios Klaipėdos miesto valdybos 1993 m. gruodžio 29 d. potvarkį Nr. 711 „Dėl detaliųjų planų patvirtinimo“ ir teisės aktų nustatyta tvarka išregistruoti iš Lietuvos Respublikos teritorijų planavimo dokumentų registro šiuo potvarkiu patvirtintus detaliojo teritorijų planavimo dokumentus:
   1. Klaipėdos m. Rytinio pramonės rajono detalaus išplanavimo projektą su dalies, esančios tarp Baltijos ir Tilžės gatvių, korektūra;
   2. „Rytų“ gyvenamo rajono Klaipėdoje detalaus išplanavimo projektą;
   3. VIII-to gyvenamojo rajono Klaipėdoje detalaus išplanavimo projektą;
   4. Individualių gyvenamųjų namų kvartalo Rimkų gyvenvietėje išplanavimo ir inžinerinių tinklų projektą;
   5. „Labrenciškės“ individualių gyvenamųjų namų mikrorajono detalaus išplanavimo projektą.
2. Nustatyti, kad šis sprendimas įsigalioja kitą dieną po jo paskelbimo Lietuvos Respublikos teritorijų planavimo dokumentų registre.
3. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos teritorijų planavimo įstatymo nustatyta tvarka Regionų apygardos administraciniam teismui, skundą paduodant bet kuriuose šio teismo rūmuose, per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Urbanistikos ir architektūros skyriaus vyriausioji specialistė

Aurelija Jankuvienė, tel. 21 94 09

2022-10-04